په هوائي ډگر بريد کې پينځه برید کونکي وژل شوي :آېي اېس پي آر 
تحریک طالبان پاکستان ویاند مطبوعاتو ته وېلي په دغه برید کې لسو حمله کونکو برخه اغستې وه او ددغې حدف د هوائي پوځ مرکز وو.
د پاکستان پوځ د عامو اړیکو څانګې یا آېي اېس پي آر د یو بیان تر مخه تیره شپه دخيبرپښتونخوا سرښار پيښور په باچا خان هوائي ډگر ترسره شوي ترهه گريز بريد کې لږ ترلږه پينځه برید کونکي وژل شوي او څلورو عامو خلکو خپل ژوند د لاسه ورکړی دی. پدغه برید کې خواؤشا 40 نور کسان ژوبل شوي دي. د پاکستان پوځ د عامو اړیکو څانګې لخوا مطبوعاتو ته لیګل شوي بیان کې زیاته شوې تیره شپه دغه برید کې په باچا خان هوائي ډگر د دوؤ خواؤ نه شوې وو او د بارودو یو ډک ګاډې د هوائي ډگر د دیوال سره هم وهل شوې وو. د عامو خلکو مرګ ژوبله هم ددغه چاودې له وجې رامخې ته شوې. ددې تر څنګ د پاکستان د هوائي پوځ ویاند ګروپ کېپټن طارق محمود په یو بیان کې د پیښور هوائي ډګر د کلیر کیدو پخلې کړی. ګروپ کېپټن طارق محمود زیاته کړې په برید کې هوائي پوځ ته څه زیان نه دې رسیدلې. د پاکستاني طالبانو ډلې یا تحریک طالبان پاکستان د دغې برید پړه منلې. د طالبانو ویاند احسان الله احسان مطبوعاتو ته وېلي په دغه برید کې لسو حمله کونکو برخه اغستې وه او ددغې حدف په باچا خان هوائي ډګر کې د هوائي پوځ مرکز وو. دغه بريد دخالي په ماسخوتن په داسې حال کې ترسره شوې چې دپيښور په هوائي ډگردهيواددننه او بهر تللو ته دالوت په انتظار مسافر دهوائي ډگر په تمځايى يا لاؤنچ کې ناست وؤ. دپيښور په هوائي ډگر دغه بريد تر دريوؤ ساعتو دوام لرلو اؤ په هوائي ډگر کې سختې ډزې اوريدل کيدې. دپيښور دخيبرټيچنگ يا شيرپاؤ هسپتال سرچينو ډيوه ريډيو ته وئيلي په دغه بريد کې پينځه کسان وژل شوي او 42 نور زخميان شوي دي. سرچينې وائي په ژوبل شوؤ کې زياتره هاغه کسان شامل دي چې دهوائي ډگر سره نزدې يې کورونه لرل. تر دې مهاله ددغه ترهه گريز بريد پړه چا په غاړه نۀ ده اخستې خو له دې وړاندې چې دپاکستان په بيلا بيلو سيمو کې په امنيتي ځواکونو يا سرکاري تنصيباتو څومره بريدونه ترسره شوي په هغې کې دزياترو پړه دپاکستاني طالبانو تحريک په غاړه اخستې.